บำรุงผิวด้วยน้ำนมอย่างสมบูรณ์แบบ บำรุงผิวให้สวยสดใส
เมื่อพูดถึงนม นมวัวอาจเป็นสิ่งแรกที่เรานึกถึง แต่ความจริงแล้วเรายังมีผลิตภัณฑ์จากนมอีกหลากหลายชนิด นมที่มีไขมันจากวัวแบบเต็มๆนั้นดี แต่นมแพะก็ดีเยี่ยมไม่แพ้กัน ความจริงแล้ว นมแพะมีค่า pH ใกล้เคียงกับผิวของเรามาก ผิวของเราจึงสามารถรับคุณประโยชน์จากนมแพะได้อย่างเต็มที่ และหากคุณเป็นนักกิจกรรมเพื่อสัตว์ ข่าวดีก็คือ ข้าว ถั่วเหลือง และเมล็ดอัลมอนด์เองก็มีคุณสมบัติใกล้เคียงกัน! และที่ลืมไม่ได้คือนมผง! เพราะนมผงสามารถเก็บรักษาได้ง่าย และไม่เสียเร็ว เพียงใส่นมผงประมาณ 5 ช้อนโต๊ะลงในส่วนผสมของคุณก็เป็นอันเสร็จเรียบร้อย เราเพียงอยากบอกว่า หากคุณใช้นม อย่าเลือกนมที่มีไขมันต่ำ เพราะความจริงแล้ว ยิ่งนมข้นและเป็นครีมมากเท่าไรก็ยิ่งดี นมไขมันสูงจะช่วยให้ผิวของคุณชุ่มชื้นมากยิ่งขึ้น เพราะไขมันจากนมมีวิตามินและโปรตีนที่ช่วยบำรุงผิวของคุณ ด้วยเหตุนี้ การใช้นมแพะหรือนมวัวแบบไขมันเต็มจึงจะดีที่สุด (แม้นมชนิดอื่นๆ จะใช้แทนกันได้เช่นเดียวกัน) โยเกิร์ตและผลิตภัณฑ์จากนมประเภทอื่นๆ ก็ใช้ได้ดีไม่แพ้กัน (บัตเตอร์มิลค์ ครีมเปรี้ยว ฯลฯ) คุณสามารถใช้ผลิตภัณฑ์จากนมเหล่านี้แทนนมสดทั่วไปได้ หากนมของคุณหมดสต็อก หรือหากต้องการเก็บนมไว้ทานกับซีเรียลในเช้าวันถัดไป การอาบน้ำนมและการดูแลผิวในลักษณะนี้ได้รับความนิยมอย่างมาก ทำให้บริษัทที่ผลิตผลิตภัณฑ์เพื่อความงามต่างๆ ให้ความสนใจกันมาก คุณจึงสามารถหาซื้อนมผงสำหรับอาบน้ำเพื่อให้การอาบน้ำนมของคุณสะดวกและง่ายดายมากยิ่งขึ้น แม้นมผงสำหรับอาบน้ำจะมีราคาแพงกว่า และไม่สามารถนำมาดื่มได้หากคุณหิว! การอาบน้ำนมจะช่วยให้คุณรู้สึกผ่อนคลายมากขึ้นได้ หากเพิ่มส่วนผสมบางอย่างลงไป เช่น สมุนไพร กลีบดอกไม้แห้ง เกลือ หรือน้ำมันหอมระเหยต่างๆ เพื่อเพิ่มกลิ่นหอมให้กับการอาบน้ำของคุณ วิธีการนี้ไม่ได้ดีต่อผิวของคุณเพียงเท่านั้น แต่ยังดีต่อจมูกของคุณแบบสุดๆ ทำให้คุณรู้สึกผ่อนคลายและเติมพลังให้แก่คุณ! เกลือขัดผิวจะช่วยผลัดเซลล์ผิวของคุณ ส่วนกลีบดอกไม้แห้ง สมุนไพร และน้ำมันหอมระเหยจะช่วยให้คุณรู้สึกสดชื่นและผ่อนคลาย มีผลิตภัณฑ์มากมายหลากหลายให้คุณเลือกตามท้องตลาด คุณสามารถหาซื้อได้ตามร้านค้าใกล้บ้านที่ขายผลิตภัณฑ์เพื่อกลิ่นหอม และลองเลือกหากลิ่นที่คุณชอบ ปิดก๊อกอ่างอาบน้ำแล้วเปิดน้ำร้อน จากนั้นเทนมสดประมาณ 4-11 ลิตรลงในอ่าง หากไม่แน่ใจว่าควรใส่ในปริมาณเท่าใด ให้จำไว้ว่ามากกว่าย่อมดีกว่าเสมอ แต่ต้องดูให้แน่ใจว่ามีพื้นที่ว่างในอ่างเพียงพอ เพื่อไม่ให้น้ำล้นออกเมื่อคุณลงไปในอ่าง!  แช่น้ำนมประมาณ 15-20 นาที หากคุณทำเช่นนี้ทุกวัน เป็นเวลา 1 สัปดาห์ ผิวของคุณจะดูสดใสและเปล่งปลั่งขึ้น ถ้าแม้แต่คลีโอพัตรายังใช้สูตรนี้ แสดงว่ามันต้องดีจริงๆ จริงไหม ล้างตัวทุกครั้งหลังแช่น้ำนม! เพราะคุณคงอยากได้ผิวที่สดใสเปล่งปลั่งอย่างเป็นธรรมชาติ ไม่ใช่ผิวที่เปล่งประกายเพราะคราบน้ำนมที่หลงเหลืออยู่ คุณสามารถผสมนมสด 1 ช้อนโต๊ะ เข้ากับน้ำผึ้ง น้ำมะนาว หรือเบคกิ้งโซดา 1-2 ช้อนโต๊ะ หรือจะใช้ทั้งสามอย่างรวมกันก็ได้ นอกจากนี้ คุณยังสามารถฉีกแคปซูลวิตามินอีผสมลงไป เพื่อเพิ่มประสิทธิภาพในการบำรุงผิวให้กระจ่างใส เพราะผิวของคุณต้องการการบำรุงเหล่านี้เหมือนๆ กับร่างกายของคุณ! นำมาส์กที่ได้มาพอกหน้า (หรือผิวบริเวณอื่นๆ ที่คุณต้องการ) แล้วทิ้งให้แห้ง ซึ่งจะใช้เวลาประมาณ 10 ถึง 15 นาที จากนั้นให้ล้างออกด้วยน้ำอุ่น ตอนนี้ผิวของคุณจะรู้สึกสดชื่นและนุ่มนวลขึ้น คุณสามารถนำนมสดมาขัดผิว เพื่อผลัดเซลล์ผิวชั้นนอกและเผยผิวใหม่ของคุณ โดยผสมนมสด 1 ถ้วยตวง เข้ากับข้าวโอ๊ต 3 ช้อนโต๊ะ จากนั้นทาลงบนผิวและสครับเบาๆ ข้าวโอ๊ตจะช่วยผลัดเซลล์ผิวของคุณ ในขณะที่นมสดจะช่วยบำรุงให้ผิวของคุณดูเปล่งปลั่ง   ทิ้งให้แห้ง แล้วล้างออกด้วยน้ำอุ่นพร้อมสครับเบาๆ หากต้องการทำส่วนผสมสำหรับสครับผิวไว้ล่วงหน้า ให้ใช้นมผงในการทำสครับ แล้วเก็บไว้ในตู้เย็น หรือแช่เมล็ดอัลมอนด์ 1/2 ถ้วยตวงลงในนมสด แล้วทิ้งไว้ 1 คืน จากนั้นในตอนเช้า ให้นำเมล็ดอัลมอนด์ที่แช่ไว้มาบดให้ละเอียดแล้วพอกลงบนผิว หลังจากทำกิจวัตรอาบน้ำและเช็ดตัวเรียบร้อยแล้ว เราเชื่อกันว่าน้ำมะนาวช่วยให้ผิวของเรากระจ่างใส กรดแลคติกในน้ำนมเองก็มีคุณบัติเช่นเดียวกัน หากคุณมีจุดด่างดำบนผิว ให้ลองนำสำลีก้อนจุ่มลงในนมสด จากนั้นให้ทาลงในบริเวณที่คุณต้องการทิ้งไว้ 1 คืน แล้วจึงล้างออกในตอนเช้า หากคุณไม่ชอบความคิดในการนำนมสดมาทาลงบนผิวหน้าจนเปียกชุ่มแล้วทิ้งไว้ข้ามคืน คุณสามารถใช้นมสดเป็นโทนเนอร์แทน โดยนำสำลีจุ่มนม แล้วทาลงบนใบหน้าของคุณ จากนั้นให้ทิ้งไว้ 15 นาที แล้วล้างออก หากทำอย่างต่อเนื่องจะช่วยให้ผิวของคุณดูเปล่งปลั่งอย่างเป็นธรรมชาติ มีคนกล่าวว่าน้ำนมช่วยให้ผิวของเราดูขาวกระจ่างใสขึ้น แต่หากคุณเลือกที่จะใช้นมในการปรับสภาพผิว โปรดจำไว้ว่า ความเชื่อนี้อาจจะจริงหรือไม่จริง เพราะฉะนั้น การใช้มากเกินไปอาจไม่ให้ผลลัพธ์ที่คุณต้องการ ไม่ได้มี “เพียง” นมสดเท่านั้นที่สามารถบำรุงให้ผิวของคุณดูดีขึ้น ความจริงแล้ว ผลิตภัณฑ์ที่ทำจากนมทุกชนิดก็มีคุณสมบัติเช่นเดียวกัน หากคุณกำลังมองหาวิธีการกระชับรูขุมขน เรามาลองทำตัวให้เปรี้ยว ด้วยครีมเปรี้ยวหรือบัตเตอร์มิลค์ สิ่งที่คุณต้องทำก็แค่ทาครีมเปรี้ยวหรือบัตเตอร์มิลค์ลงบนผิวของคุณบางๆ แล้วปล่อยให้เนื้อครีมซึมซาบลงสู่ผิวประมาณ 15 ถึง 20 นาที จากนั้นให้ล้างออกด้วยน้ำอุ่น และต้องล้างให้สะอาด เพราะคุณคงไม่อยากมีกลิ่นเหม็นเปรี้ยวในตอนเช้าตรู่!
อย่าหยุดอยู่ที่นมวัว! เลือกนมแบบไขมันเต็มในทุกครั้ง. ลองใช้ผลิตภัณฑ์ที่ผสมมาเรียบร้อยแล้ว. เพิ่มส่วนผสมอื่นๆ. อาบน้ำนม. ทำมาส์กบำรุงผิวเพื่อความกระจ่างใส. ทำสครับขัดผิว. ใช้สำลีก้อนทาลงบนจุดด่างดำ. ใช้นมสดเป็นโทนเนอร์บำรุงผิว. ใช้น้ำนมในการกระชับรูขุมขน.
https://www.wikihow.com/Get-Good-Skin-with-Milk https://www.wikihow.com/Get-Good-Skin-with-Milk
Perfecting the Milk Treatment Improving Your Skin